**OPIS ŠTUDIJNÉHO PROGRAMU – OSNOVA**

**Vysoká škola:** *Vysoká škola technická a ekonomická v Prešove*

**Sídlo vysokej školy (adresa):** *Duchnovičovo nám. 1, 080 01 Prešov, Slovenská republika*

**Identifikačné číslo vysokej školy:** 36484695

Orgán vysokej školy na schvaľovanie študijného programu: Konvent Vysokej školy technickej a ekonomickej v Prešove

Dátum schválenia študijného programu alebo úpravy študijného programu:

Dátum ostatnej zmeny[[1]](#footnote-1) opisu študijného programu:

Odkaz na výsledky ostatného periodického hodnotenia študijného programu vysokou školou:

Odkaz na hodnotiacu správu k žiadosti o akreditáciu študijného programu podľa § 30 zákona č. 269/2018 Z. z.[[2]](#footnote-2): [TU](https://is.saavs.sk/attachments/download/46627/hodnotiaca_sprava-17780.pdf)

1. **Základné údaje o študijnom programe**
2. Názov študijného programu a číslo podľa registra študijných programov.

Hospodárska a podnikateľská etika, 4218

1. Stupeň vysokoškolského štúdia a ISCED-F kód stupňa vzdelávania.

1. stupeň; 645

1. Miesto/-a uskutočňovania študijného programu.

Vysoká škola technická a ekonomická v Prešove, Duchnovičovo nám. 1, 080 01 Prešov

1. Názov a číslo študijného odboru, v ktorom sa absolvovaním študijného programu získa vysokoškolské vzdelanie, alebo kombinácia dvoch študijných odborov, v ktorých sa absolvovaním študijného programu získa vysokoškolské vzdelanie, ISCED-F kódy odboru/ odborov[[3]](#footnote-3).

Filozofia a etika, 0223

1. Typ študijného programu:

akademicky orientovaný

1. Udeľovaný akademický titul.

bakalár (Bc.)

1. Forma štúdia[[4]](#footnote-4).

denná

1. Pri spoločných študijných programoch spolupracujúce vysoké školy a vymedzenie, ktoré študijné povinnosti plní študent na ktorej vysokej škole (§ 54a zákona o vysokých školách).

nevzťahuje sa na tento študijný program

1. Jazyk alebo jazyky, v ktorých sa študijný program uskutočňuje[[5]](#footnote-5).

slovenský

1. Štandardná dĺžka štúdia vyjadrená v akademických rokoch.

3 roky

1. Kapacita študijného programu (plánovaný počet študentov), skutočný počet uchádzačov a počet študentov.

15

1. **Profil absolventa a ciele vzdelávania**

Vysoká škola popíše ciele vzdelávania študijného programu ako schopnosti študenta v čase ukončenia študijného programu a hlavné výstupy vzdelávania[[6]](#footnote-6).

Absolventi študijného odboru Filozofia v študijnom programe Hospodárska a podnikateľská etika v prvom stupni (Bc.) na Vysokej škole technickej a ekonomickej v Prešove (ďalej len „VŠTE“) v teoretickej rovine získa a pochopí podstatné informácie, všeobecné fakty, základné pojmy, princípy a teórie vzťahujúce sa k etike, filozofii a metodike týchto disciplín so zameraním na aplikačné využitie, ktoré zodpovedá súčasnému stavu poznania a rozvoja spoločenskej praxe. Získavajú spôsobilosť zhodnotiť reálne životné situácie, premýšľať a kriticky hodnotiť ľudské správanie a činy, upozorniť na deformácie v medziľudských vzťahoch a kriticky posúdiť neetické podoby konania v reálnych podmienkach alebo vo virtuálnom prostredí a aplikovať získané poznatky na konkrétne životné situácie. Dokážu analyzovať a riešiť etické problémy na úrovni zvládnutia teoretických základov dejín etiky a filozofie, východiskových poznatkov disciplín filozofickej a aplikovanej etiky vrátane hospodárskej a podnikateľskej etiky, aktívne participovať na riešení etických problémov a adekvátne použiť praktické postupy a nástroje riešenia etických otázok v tejto oblasti.

Získavajú zručnosti, akým spôsobom obdŕžať a využívať vedomosti, príslušné do odboru, akým spôsobom ich možno použiť v konkrétnej situácia v zmysle triády informácia – vedomosť – znalosť. Ide aj o určité kompetencie ktoré je možné získať najmä v nasledovnom diapazóne problematík: komunikácia medzi osobami, rozhodovanie na základe argumentov rozumu, rozdielny situačný prístup ku konkrétnym problémom, zlaďovanie chodu inštitúcií s preferovaním tvorivých daností zamestnancov inštitúcie; sú schopní samostatným spôsobom viesť školenie na eticky zameranú tému; disponujú schopnosťou vykonať evaluáciu, resp. audit atmosféry a pracovnej klímy organizácie; rovnako aj hľadať spôsoby zlepšenia danej situácie. V rámci stredného manažmentu sú schopní koordinovať etické záležitosti organizácie. Dokážu sa zapojiť do tvorby etických kódexov, ako aj participovať na činnosti etických komisií. Mohutnosti kompetenčného charakteru môžu použiť aj v základnej úrovni výchovných zariadení, na čo počas štúdia získajú predispozície. Rovnako môžu pôsobiť ako influenceri v oblasti tretieho sektora, môžu byť inhibítormi i koordinátormi v oblasti poskytovania humanitárnej pomoci, charity, v oblasti enviromentu, regiónu, alebo rôzneho sociálneho prostredia.

Rovnako získavajú kompetencie charakteru netacitnej povahy (doplňujúce a prenositeľné spôsobilosti), v zmysle autodidaktických, sebareflexných a facilitátorských kompetencií. Ich morálne vlastnosti by mali byť predpokladom pre interpersonálnu prácu v prostredí styku s občanom. Mali by mať osobnostné predispozície pre to, aby mohli motivovať tak sociálne skupiny, ako aj jednotlivcov. Zoznamujú sa aj so základnou problematikou etického vedeckého výskumu, kde sa dostávajú aj do jeho aplikačnej roviny.

Ciele a výstupy vzdelávania sú okrem iných predmetov uvedené podľa profilu absolventa predovšetkým v štruktúre profilových predmetov, ktorými sa vedomosti (**V**), zručnosti (**Z**) a prenositeľné kompetencie (**PK**) dosahujú:

**Základy etiky**

**V:** Mať rozšírené vedomosti s orientáciou sa v etických otázkach, rozlišovaním vzťahov etickej a mimoetickej sféry. Poznať a pochopiť vývoj etiky v individuálnom a historickom aspekte a vedieť základné etické kategórie a ich hodnotovú podstatu.

**Z:** Pochopiť rozdielnosť jednotlivých prístupov a disponovať s orientáciou v rámci základných metodologických i obsahových východísk predmetu. Získať vhľad do štrukturálnej podstaty celého diapazónu etiky (metaetika, axiológia, filozofická etika, aplikovaná etika).

**PK:** Získa kompetencie k empatii. Nájsť vnútorné motivačné zdroje správania, kultivovať a rozvíjať empatiu. Získa kompetenciu rozlíšenia medzi eticky relevantným a nerelevantným javom. Dosiahne kompetenciu umožňujúcu hodnotenie etických javov.

**Dejiny filozofie**

**V:** Mať rozšírené vedomosti o základných školách, iniciatívach, smeroch a koncepciách v antickej, stredovekej, novovekej a súčasnej filozofii. Bude poznať vzájomné súvislosti, reakcie a variácie celého prúdu dejín filozofie.

**Z:** Dokáže analyzovať a interpretovať pôvodné diela predstaviteľov západnej filozofie z celých dejín filozofie. Je schopný osvojiť si nové filozofické názory a hodnotiť ich v zmysle pluralizmu interpretácií.

**PK:** Predmet posilní komunikačné a argumentačné kompetencie. Zvýši vnímavosť na subtílny charakter problémov, pričom umožní vnímanie viacerých kvalitatívnych odtieňov reality, posilní kompetenciu plastického vnímania sveta.

**Hospodárska etika**

**V:** Mať rozšírené vedomosti o nosných témach a problematike hospodárskej etiky pri riadení hospodárskych procesov v národnom hospodárstve krajiny v kontextoch vývoja spoločnosti. Bude vedieť charakterizovať všeobecné východiská určenia človeka v hospodárstve a jeho prírodno-spoločenské súvislosti. Bude poznať kategoriálny systém hospodárskej etiky.

**Z:** Bude schopný analyzovať základné etické problémy, ktoré sa vyskytujú v oblasti štátneho hospodárstva, verejnej správy a makroekonomiky. Získa schopnosť načrtnú elementárne riešenie týchto problémov v súvislosti s jestvujúcimi etickými teóriami. Pri náprave etických diskrepancií v uvedenom zmysle bude vedieť začleniť organizačnú kultúru do povedomia pracovníkov.

**PK:** Získa kompetencie adekvátne poradiť v zmysle riešení zložitejších hodnotových dilem. Dosiahne kompetencie premýšľania v holistickom zmysle v súvislosti s veľkými organizáciami.

**Tradičná a súčasná etika**

**V:** Mať vedomosti o obsahu jednotlivých etických učení so zohľadnením celého komplexu paradigmatických schém nazerania na etické myslenie a akcentáciou ich vlastnej individuálnej orientácie v týchto schémach. Poznať komplex tradičných a súčasných etických pozícií v rámci dejinného vývoja v Európe a vo svete.

**Z:** Bude disponovať schopnosťou rozlišovať medzi základnými etickými princípmi rozličných kultúr. Spoľahlivo identifikuje problém porušovania ľudských práv. Získa zručnosť ohodnotiť zodpovednostné a spravodlivostné aspekty konania z hľadiska ich rôznych definícii.

**PK:** Získa kompetencie smerom k empatii a porozumeniu. Posilní kompetencie tolerantnosti v rámci iného názoru (previazané s inými kultúrami). Nadobudne praktickú kompetenciu etického pohľadu z rôznych uhlov na ten istý eticky relevantný jav.

**Teória organizácie a riadenia**

**V:** Získa orientáciu v teórii organizácie a riadenia pre úspešné implementovanie predmetného okruhu odborných poznatkov. Bude poznať manažment vedenia ľudí a podriadených organizačných celkov vrátane globalizačných okolností vplývajúcich na organizáciu a jej riadenie.

**Z:** Získa schopnosť v praxi na profesijnej pozícii viesť organizačné celky. Bude disponovať schopnosťou analyzovania problémových okruhov organizácie, ako aj ich odstraňovania a implementácie nových poznatkov pre jej úspešné riadenie.

**PK:** Bude disponovať sociálnymi kompetenciami, ktoré mu umožnia participovať na riadení organizácie. Osvojí si základné manažérske kompetencie umožňujúce efektívne riadenie na nižších riadiacich stupňoch.

**Filozofia výchovy**

**V:** Poznať vývoj filozofického-pedagogického  myslenia v Európe v historickom kontexte a súčasnosti. Osvojiť si vedomosti o filozofických obrazoch človeka a o filozofických východiskách výchovy v historickom kontexte, osobitne s antropologickými, sociálnymi, axiologickými a globálnymi súvislosťami výchovy.

**Z:** Bude disponovať schopnosťou analyzovať a rozlišovať vplyv filozofického myslenia na výchovu a vzdelávanie v jednotlivých historických obdobiach. Bude tiež schopný posúdiť filozofické východiská výchovy i chápania človeka z aspektu filozofickej a pedagogickej  antropológie. Ovládne zručnosti analyzovať fenomén výchovy z pohľadu rôznych kritérií a atribútov.

**PK:** Získa kompetencie výchovne pôsobiť v oblasti riadenia ľudských zdrojov. Bude kompetentný v otázkach diferencovaného prístupu v pedagogike podľa rôznych kultúr.

**Systematická filozofia a etika**

**V:** Osvojí si fundamentálnu filozofickú orientáciu v pojmovej a teoreticko – metodologickej rovine základných filozofických disciplín – ontológie, gnozeológie, filozofickej antropológie. Bude vedieť používať a aplikovať základné pojmy a teoretický aparát filozofie a pochopí moderný typ racionality na základe historických typov racionality. Získa vedomosti o štrukturálnom rozvrhu systematickej filozofie vôbec.

**Z:** Získa zručnosti analýzy čiastkových filozofických disciplín vo vzťahu vstupovania s právom, náboženstvom, politikou, vedou. Získa zručnosť podradiť relevantný filozofický problém pod príslušnú filozofickú disciplínu. V oblasti etiky rovnako získa schopnosť dištinkcie medzi problémami metaetiky, axiológie, filozofickej etiky a aplikovanej etiky. Bude schopný pomenovať aktuálne problémy súčasnej filozofie a etiky (eko-filozofia, eko-etika, eutanázia, interrupcia a pod.).

**PK:** Posilní schopnosť abstraktného myslenia. Zvýši kompetencie v oblasti kategorizácie, argumentácie a hodnotovej valuácie, všeobecných logických operácií.

**Spoločensky zodpovedné podnikanie**

**V:** Mať rozšírené vedomosti o možnostiach spoločensky zodpovedného podnikania a o trvalo udržateľnom rozvoji. Získať tiež poznatky o možnostiach sociálneho podnikania v zmysle platnej legislatívy.

**Z:** Bude schopný pomenovať spoločensky zodpovedné a nezodpovedné podnikanie. Získa zručnosti pre motivovanie podniku a všetkých aktérov s ním spätých k zodpovednému prístupu v podnikaní s dôrazom na trvalo udržateľný rozvoj. Získa zručnosť zaviesť princípy spoločensky zodpovedného podnikania do konkrétnej organizácie. Bude kompetentný jednať s aktérmi podniku a stakeholdermi v kontexte motivácie a prebrania zodpovednosti za firemné občianstvo a podporu komunity.

**PK:** Zvýši svoje zodpovednostné kompetencie. Zvýši vnímavosť na spoločensky škodlivé javy. Bude kompetentný rozumieť sociálne vhodným a preferovaným modelom správania.

1. Vysoká škola indikuje povolania, na výkon ktorých je absolvent v čase absolvovania štúdia pripravený a potenciál študijného programu z pohľadu uplatnenia absolventov.

V súlade s Dublinskými deskriptormi a zároveň v zmysle národného kvalifikačného rámca absolventi študijného programu získajú 6. úroveň kvalifikácie (SKKR 6).

2633001 Filozof

2424000 Špecialista pre oblasť vzdelávania a rozvoja ľudských zdrojov

1114004 Riadiaci pracovník neziskovej organizácie, nadácie a neinvestičného fondu

V súlade s európskou klasifikáciou zručností, kompetencií a povolaní ESCO absolventi získavajú kvalifikáciu pre výkon povolania.

1219.2 Manažér/ka v oblasti spoločenskej zodpovednosti podnikov

2633.2 filozof/filozofka

1. Relevantné externé zainteresované strany, ktoré poskytli vyjadrenie alebo súhlasné stanovisko k súladu získanej kvalifikácie so sektorovo-špecifickými požiadavkami na výkon povolania**[[7]](#footnote-7)**.

**Absolventi:**

Mgr. Lukáš Garbera, Etika vzťahov s verejnosťou a obchodný protokol, 2013, lukasgarbera@gmail.com

Mgr. Ľubomír Pavlovič, Hospodárska a podnikateľská etika, 2018, lubko.pavlovic@gmail.com

**Zamestnávatelia:**

Mgr. Ivan Baláž, PhD., balaz.mvl@gmail.com

zamestnávateľ Múzeum Vojtecha Löfflera, Alžbetina 20, 040 01 Košice, riaditeľ

Marián Marko, dad@divadload.sk

zamestnávateľ Divadlo Alexandra Duchnoviča, príspevková organizácia PSK, Jarková 77, 080 01 Prešov, riaditeľ

1. **Uplatniteľnosť**
2. Hodnotenie uplatniteľnosti absolventov študijného programu.

Absolventi študijného programu Hospodárska a podnikateľská etika v bakalárskom stupni v študijnom odbore Filozofia dokážu, vzhľadom na základe uplatniteľných znalostí, zručností a kompetentností zúročiť dané mohutnosti v riešení morálnych konfliktov, v oblastiach, ktoré sú eticky nejednoznačné a predikujú nutnosť odborného etického rozhodnutia. Vedomosti, zručnosti a kompetentnosti ich predurčujú k pôsobeniu na pozíciách mediátorov, etických poradcov, v oblasti kreovania etických kódexov, v oblasti súkromného sektoru, vo verejnej správe, v oblasti tretieho sektoru, v oblasti výchovy, štátnej správy etc. Rovnako sú uplatniteľní na pozíciách, ako napríklad etické manažéri nižších stupňov manažmentu, etickí pracovníci, ktorí dohliadajú na reálnu implementáciu etického kódexu v organizácii, ako špecializovaní pracovníci pre aplikovanú etiku, ako dohliadatelia na dodržiavanie ľudských práv v rôznych oblastiach hospodárstva, verejnej a štátnej správy etc.

V rámci mnohoznačných situácií na pracoviskách dokážu absolventi predmetného študijného programu pomocou vedomostí a kompetencií kľúčovo prispieť k riešeniu situácií, ktoré si vyžadujú priamu implementáciu etických zásad. V oblasti výchovy majú kompetencie rozlíšiť hodnoty a správne evaluovať konanie pri práci s delikventnou mládežou. Majú potenciál pozitívne vplývať na týmto spôsobom zverené osoby. Disponujú aj kompetenciami, ktoré ich predurčujú na teamovú spoluprácu aj na nižších manažérskych pozíciách v rámci spoločností.

Oblasť riadenia ľudských zdrojov je tiež otvorená pre eventualitu uplatnenia absolventa študijného programu Hospodárska a podnikateľská etika. Jestvujú tu možnosti zamestnania na pozícii personálnych manažérov tak v privátnej, ako aj v štátnej sfére hospodárstva. Taktiež jestvuje možnosť práce v etických komisií rozličných organizácií (neziskové spoločnosti, nemocnice, vzdelávacie inštitúcie, redakčné rady etc.). Absolventi dokážu na uvedených pozíciách zadefinovať a vyargumentovať identifikáciu určitých eticky relevantných situácií a načrtnúť spôsob ich riešenia. Disponujú schopnosťou odkomunikovať vzniknuté etické problémy s rôznymi stakeholdermi. V rámci manažérskeho teamu dokážu pozitívne formovať organizačnú kultúru v zmysle jej kladného etického vývoja.

Vedomosti, kompetencie i zručnosti dávajú dôvodné predpoklady pre možnosť pokračovania v štúdiu na II. stupni v nadväzujúcom študijnom programe. Toto štúdium rozširuje poznatky, zvládnuté na prvom stupni štúdia. Okrem obchodného protokolu a vzťahov s verejnosťou je nadväzujúce štúdium zamerané aj na riešenie menej jednoznačných etických dilem, na oblasť etického poradenstva, na získanie modelov správania vlastných sociálnym manažérskym procesom, na identifikáciu a riešenie etických problémov v rozličných organizáciách, ako aj pre schopnosť zovšeobecnenia zásad pri riešení takýchto problémov a schopnosti ich samostatne zmysluplne pretaviť do pravidiel, aj v zmysle kreovania etického kódexu.

Absolvent študijného programu sa orientuje v systematickej i historickej stránke svojho študijného odboru, a to aj v širších obsahových súvislostiach v rámci disciplinárnej previazanosti hospodárskej a podnikateľskej etiky. Ide nielen o teoretický, ale aj aplikačný impakt poznatkov z psychológie, sociológie, sociálnej komunikácie a práva. Doplnkové vedomosti napomáhajú uplatniteľnosti absolventov nášho študijného programu.

Oblasti absolventa študijného programu Hospodárska a podnikateľská etika sú rôzne. Jestvujú tak v prirodzenom bytostnom priestore úzkej zhody zamestnania s vyštudovaným študijným programom, ako aj v oblastiach nižšieho manažmentu, vzťahov s verejnosťou, výchovných inštitúciách, nadáciách a podobne. Možnosť predstavuje aj zamestnanie na pozíciách, ktoré monitorujú sociálne a etické javy na pozícii poradcu, špecialistu, coach rôznych etických programov etc.

V rámci národnej sústavy povolaní sa konkrétne môže uplatniť predovšetkým na pozícii *filozofa (*2633001)*, špecialistu pre oblasť vzdelávania a rozvoja ľudských zdrojov (2424000)* a *poradcu riadiaceho pracovníka neziskovej organizácie, nadácie a neinvestičného fondu (1114004).*

V rámcieurópskej klasifikácie zručností, kompetencií a povolaní ESCO sa konkrétne môže uplatniť predovšetkým na pozícii *manažéra pre spoločenskú zodpovednosť organizácií (Corporate social responsibility manager) (1219.2) alebo* filozof/filozofka (2633.2)

1. Prípadne uviesť úspešných absolventov študijného programu.

## Mgr. Tomáš Juskiv (Národné podnikateľské centrum pri Slovak Business Agency),

## Mgr. Pavol Neupauer (Mestský úrad Prešov)

1. Hodnotenie kvality študijného programu zamestnávateľmi (spätná väzba).
2. **Štruktúra a obsah študijného programu[[8]](#footnote-8)**
3. *Vysoká škola popíše pravidlá na utváranie študijných plánov v študijnom programe.*

V súlade s dokumentmi [Štandardy pre študijný program Slovenskej akreditačnej agentúry pre vysoké školstvo 2024](https://saavs.sk/wp-content/uploads/2024/08/Standardy-pre-SP-25072024-final-web-1.pdf) a [Smernicou rektora č. 2/2022 na vytváranie, úpravu, schvaľovanie, zrušenie študijných programov a podávanie žiadostí o udelenie akreditácie študijných programov a odborov habilitačného konania a inauguračného konania na Vysokej škole medzinárodného podnikania ISM Slovakia v Prešove](https://www.vste.sk/files/layout/pdf-subory/dokumenty/Smernica%20rektora%20%C4%8D.%2002-2022%20VSK%2005-01%20na%20vytv%C3%A1ranie%2C%20%C3%BApravu%2C%20schva%C4%BEovanie%2C%20zru%C5%A1enie%20%C5%A1tudijn%C3%BDch%20programov%20a%20pod%C3%A1vanie%20%C5%BEiadost%C3%AD%20o%20udelenie%20akredit%C3%A1cie%20%C5%A1tudijn%C3%BDch%20programov%20a%20odborov%20HIK%20na%20V%C5%A0MP%20ISM.pdf)  sú do procesu príprav návrhu študijného programu a odporúčaného študijného plánu zapojení študenti, zamestnávatelia a ďalšie zainteresované strany.

Študijný program a odporúčaný študijný plán zohľadňuje poslanie a dlhodobý zámer rozvoja Vysokej školy technickej a ekonomickej v Prešove v oblasti vedeckovýskumnej činnosti (pozri [Dlhodobý zámer rozvoja Vysokej školy medzinárodného podnikania ISM Slovakia v Prešove na roky 2022 – 2026](https://www.vste.sk/files/layout/pdf-subory/dokumenty/Dlhodob%C3%BD%20z%C3%A1mer%20V%C5%A0MP%20ISM%20na%20roky%202022-2026.pdf)) a najmä v oblasti edukácie. Študijný program je tvorený resp. inovovaný v intenciách trendov rozvoja takto zameraných programov v Európe a vo svete so zohľadnením atraktivity pre študentov stredných škôl. Je kreovaný v súlade s potrebami praxe, trhu práce a spoločnosti resp. s aspektom uplatniteľnosti absolventov štúdia v praxi.

Odporúčaný študijný plán sa zostavuje v spolupráci so zainteresovanými stranami na základe opisu študijného programu a odboru, profilu absolventa, požiadaviek a potrieb praxe a pracovného trhu rešpektujúc legislatívu ([zákon č. 131/2002 Z. z. o vysokých školách](https://www.zakonypreludi.sk/zz/2002-131) a o zmene a doplnení niektorých zákonov a [vyhláška č. 614/2002 Z. z. o kreditovom systéme štúdia](https://www.epi.sk/zz/2002-614)) a vnútorné predpisy VŠTE, predovšetkým ustanovenia [Študijného poriadku VŠMP ISM](https://www.vste.sk/files/layout/pdf-subory/dokumenty/%C5%A0tudijn%C3%BD%20poriadok%20V%C5%A0MP%20ISM.pdf) - konkrétne čl. 12 (Stupne štúdia, formy štúdia a metódy štúdia), čl. 13 (Študijné predmety a študijný plán), čl. 15 (Kredity, ich zhromažďovanie a prenos) a čl. 17 (Čl. 17 Pravidlá a zápis absolvovania predmetov a jednotlivých častí štúdia) a [[Smernice rektora č. 14/2022 pre zosúlaďovanie študijných programov](https://www.vste.sk/files/layout/pdf-subory/dokumenty/Smernica%20rektora%20%C4%8D.%2014-2022%20pre%20zos%C3%BAla%C4%8Fovanie%20existuj%C3%BAcich%20%C5%A1tudijn%C3%BDch%20programov%20na%20V%C5%A0MP%20ISM%20Slovakia.pdf)](https://www.ismpo.sk/files/layout/pdf-subory/dokumenty/Smernica%20rektora%20%C4%8D.%2014-2022%20pre%20zos%C3%BAla%C4%8Fovanie%20existuj%C3%BAcich%20%C5%A1tudijn%C3%BDch%20programov%20na%20V%C5%A0MP%20ISM.pdf).

Študijný plán študenta určuje časovú a obsahovú postupnosť jednotiek študijného programu a formy hodnotenia študijných výsledkov. Je zostavený tak, aby jeho absolvovaním študent dosiahol stanovené výstupy vzdelávania a splnil tak podmienky na úspešné skončenie štúdia v rámci štandardnej dĺžky štúdia zodpovedajúcej študijnému programu. Odporúčaný študijný plán obsahuje názvy povinných predmetov, povinne voliteľných predmetov, kreditovú dotáciu predmetu, základné vzdelávacie činnosti a ich výmeru v hodinách, odporúčaný semester, záťaž študenta v hodinách a vyučujúcich predmetu. Všetky informačné listy predmetov obsahujú ciele a výstupy vzdelávania, identifikačné údaje o predmete, pravidlá priebežného a záverečného hodnotenia predmetu, literatúru, rozdelenie časovej záťaže medzi metódy a vzdelávacie činnosti rešpektujúc pracovnú záťaž študenta na akademický rok. Profilové predmety študijného programu sú vybrané z povinných a povinne voliteľných predmetov. Predstavujú teoretický a metodický základ v príslušnej oblasti vzdelávania. Sú podstatnou časťou tematických okruhov štátnych skúšok. Ich absolvovaním získa študent podstatné vedomosti a zručnosti potrebné pre úspešné skončenie štúdia, osobný a profesijný rozvoj .

Odporúčaný študijný plán, resp. výber povinne voliteľných a výberových predmetov realizuje študent sám (na základe vlastného záujmu) alebo v spolupráci so študijným poradcom, príp. študijným oddelením z ponuky predmetov študijného programu.

1. *Vysoká škola zostaví odporúčané študijné plány pre jednotlivé cesty v štúdiu**[[9]](#footnote-9).*

Kompletné znenie odporúčaného študijného plánu študijného programu [Hospodárska a podnikateľská etika](https://www.vste.sk/hospodarska-a-podnikatelska-etika.html) (1. stupeň) so všetkými požadovanými informáciami je uvedené v prílohách komplexného akreditačného spisu a je dostupné na verejnom webovom sídle školy.

1. *V študijnom pláne sa spravidla uvedie:*

* *jednotlivé časti študijného programu (moduly, predmety a iné relevantné školské a mimoškolské činnosti za predpokladu, že prispievajú k dosahovaniu želaných výstupov vzdelávania a prinášajú kredity) v štruktúre povinné, povinne voliteľné a výberové predmety,*
* *v študijnom programe vyznačí* ***profilové predmety*** *príslušnej cesty v štúdiu (špecializácie),*
* *pre každú vzdelávaciu časť/ predmet definuje výstupy vzdelávania a súvisiace kritériá a pravidlá ich hodnotenia tak, aby boli naplnené všetky vzdelávacie ciele študijného programu (môžu byť uvedené len v Informačných listoch predmetov v časti Výsledky vzdelávania a v časti Podmienky absolvovania predmetu),*
* *prerekvizity, korekvizity a odporúčania pri tvorbe študijného plánu,*
* *pre každú vzdelávaciu časť študijného plánu/predmet stanoví používané vzdelávacie činnosti (prednáška, seminár, cvičenie, záverečná práca, projektová práca, laboratórne práce, stáž, exkurzia, terénne praktikum, odborná prax, štátna skúška a ďalšie, prípadne ich kombinácie) vhodné na dosahovanie výstupov vzdelávania,*
* *metódy, akými sa vzdelávacia činnosť uskutočňuje – prezenčná, dištančná, kombinovaná (v súlade s Informačnými listami predmetov),*
* *osnovu/ sylaby predmetu[[10]](#footnote-10),*
* *pracovné zaťaženie študenta („rozsah“ pre jednotlivé predmety a vzdelávacie činnosti samostatne)[[11]](#footnote-11),*
* *kredity pridelené každej časti na základe dosahovaných výstupov vzdelávania a súvisiaceho pracovného zaťaženia,*
* *osobu zabezpečujúcu predmet (alebo partnerskú organizáciu a osobu[[12]](#footnote-12)) s uvedením kontaktu,*
* *učiteľov predmetu (alebo podieľajúce sa partnerské organizácie a osoby) (môžu byť uvedené aj v IL predmetov),*
* *miesto uskutočňovania predmetu (ak sa študijný programu uskutočňuje na viacerých pracoviskách).*

Kompletné znenie študijného programu so všetkými požadovanými informáciami, vrátane informačných listov predmetov je uvedené v prílohách.

1. *Vysoká škola uvedie počet kreditov, ktorého dosiahnutie je podmienkou riadneho skončenia štúdia a ďalšie podmienky, ktoré musí študent splniť v priebehu štúdia študijného programu a na jeho riadne skončenie, vrátane podmienok štátnych skúšok, pravidiel na opakovanie štúdia a pravidiel na predĺženie, prerušenie štúdia.*

Povinnosťou študenta je v študijnom programe získať min. 180 kreditov. Ich rozloženie a celkový počet je určený akreditovaným študijným programom. Štandardná záťaž študenta za celý akademický rok je vyjadrená počtom 60 kreditov, za semester 30 kreditov. Ďalšie podmienky pre priebeh štúdia, postup v štúdiu, opakovanie, prerušenie a riadne absolvovanie štúdia stanovuje [Študijný poriadok VŠMP ISM](https://www.vste.sk/files/layout/pdf-subory/dokumenty/%C5%A0tudijn%C3%BD%20poriadok%20V%C5%A0MP.pdf) v týchto článkoch: čl. 14 – (Akademický rok a jeho organizácia); čl. 15 (Kredity, ich zhromažďovanie a prenos); čl. 17 – (Pravidlá a zápis absolvovania predmetov a jednotlivých častí štúdia); čl. 18 – (Organizácia, forma kontroly a hodnotenie študijných výsledkov); a nasledovné.

**Dôkaz:** [Študijný poriadok VŠMP ISM](https://www.vste.sk/files/layout/pdf-subory/dokumenty/%C5%A0tudijn%C3%BD%20poriadok%20V%C5%A0MP.pdf)

1. *Vysoká škola pre jednotlivé študijné plány uvedie podmienky absolvovania jednotlivých častí študijného programu a postup študenta v študijnom programe v štruktúre:*

Pre riadne skončenie štúdia musí študent získať:

* za povinné predmety 154 kreditov,
* z toho za povinnú odbornú prax 6 kreditov,
* z toho za obhajobu bakalárskej práce 10 kreditov,
* z toho za štátnu skúšku 14 kreditov,
* za povinne voliteľné predmety minimálne 21 kreditov.

Hodnotenie výsledkov študenta sa uskutočňuje šiestimi klasifikačnými stupňami: výborne (1; A), veľmi dobre (1,5; B), dobre (2; C), uspokojivo (2,5; D), dostatočne (3; E) a nedostatočne (4; FX), ktoré sú kompatibilné s ETCS. Študent získa kredity za predmet iba v prípadoch, keď sú jeho výsledky ohodnotené minimálne klasifikačným stupňom dostatočne (3; E). Pri ohodnotení klasifikačným stupňom nedostatočne (4; FX) študent kredity za predmet nezíska.

Počet kreditov, ktorých dosiahnutie je podmienkou riadneho skončenia štúdia pre bakalársky študijný program so štandardnou dĺžkou štúdia, je najmenej 180 kreditov.

**Dôkaz:** [Študijný poriadok VŠMP ISM](https://www.vste.sk/files/layout/pdf-subory/dokumenty/%C5%A0tudijn%C3%BD%20poriadok%20V%C5%A0MP.pdf)

(čl. 15, ods. 6, pís. a); čl. 17, ods. 4, písm. a); čl. 18, ods. 12.)

1. *Vysoká škola popíše pravidlá pre overovanie výstupov vzdelávania a hodnotenie študentov a možnosti opravných postupov voči tomuto hodnoteniu.*

Hodnotenie študentov sa riadi ustanoveniami [Študijného poriadku VŠMP ISM](https://www.vste.sk/files/layout/pdf-subory/dokumenty/%C5%A0tudijn%C3%BD%20poriadok%20V%C5%A0MP.pdf), čl. 18 – (Organizácia, forma kontroly a hodnotenie študijných výsledkov). Zároveň platí, že ak študent vopred požiada o skúšku v opravnom termíne pred komisiou, v odôvodnených prípadoch môže rektor povoliť takúto skúšku pred komisiou, ktorú menuje. O komisionálnu skúšku je možné požiadať prostredníctvom sekretariátu rektora VŠTE. Tento postup sa použije aj v prípade, že študent má pochybnosti o nezaujatom hodnotení zo strany skúšajúceho, čo stanovuje ods. 10 vyššie uvedeného článku 18.

**Dôkaz:** [Študijný poriadok VŠMP ISM](https://www.vste.sk/files/layout/pdf-subory/dokumenty/%C5%A0tudijn%C3%BD%20poriadok%20V%C5%A0MP.pdf) (čl. 18, ods. 9-10)

1. *Podmienky uznávania štúdia, alebo časti štúdia.*

Podmienky uznávania štúdia alebo časti štúdia sa riadia ustanoveniami študijného poriadku VŠMP ISM, čl. 15 – Kredity, ich zhromažďovanie a prenos a čl. 16 - Akademická mobilita.

Ak ide o časť realizácie štúdia v zahraničí (v rámci študentskej mobility), na Vysokej škole technickej a ekonomickej v Prešove je garantované plné uznanie výsledkov vzdelávania získaných v prijímajúcej inštitúcii v súlade s „Learning Agreement“, ktorý študent odovzdáva pred odchodom na mobilitu. Ak študent absolvoval časť štúdia na vysokej škole, ktorá nemá implementovaný kompatibilný kreditový systém, uznanie kreditov posúdi garant študijného programu a kredity uzná vedúci príslušnej katedry. To všetko sa deje v súlade so študijným poriadkom (čl. 15, ods. 7-8).

**Dôkaz:** [Študijný poriadok VŠMP ISM](https://www.vste.sk/files/layout/pdf-subory/dokumenty/%C5%A0tudijn%C3%BD%20poriadok%20V%C5%A0MP.pdf) (čl. 15)

1. *Vysoká škola uvedie témy záverečných prác študijného programu (alebo odkaz na zoznam).*

Témy záverečných prác študijného odboru Filozofia so špecializáciou študijného programu Hospodárska a podnikateľská etika sa pravidelne aktualizujú a zverejňujú v Akademickom informačnom systéme (Ais).

1. *Vysoká škola popíše alebo sa odkáže na:*

* *pravidlá pri zadávaní, spracovaní, oponovaní, obhajobe a hodnotení záverečných prác v študijnom programe*

V rámci študijného programu, témy záverečných prác vypisuje vedecko-pedagogické pracovisko po dohode s garantom študijného programu a vedúcimi záverečných prác. Zoznam odporúčaných tém záverečných prác zverejňujú vedecko-pedagogické pracoviská pre študentov zaradených v druhom roku ŠP (pre bakalársky stupeň) do 30. októbra daného akademického roka v AIS a do 31.1. daného akademického roka ju zaevidujú v Ais. Témy záverečných prác sú zverejnené v systéme Ais.

Študenti si vyberajú tému po dohode so školiteľom a následne sa na ňu prihlásia v systéme Ais. V spolupráci, ktorá spočíva v hľadaní konsenzu a v diskusiách pokračujú počas všetkých fáz tvorby záverečnej práce. Školiteľ je pripravený pomáhať, podporovať a usmerňovať študenta pri výbere vhodného metodologického východiska v záverečnej práci, pri výbere a štúdiu vhodnej literatúry a prameňov, pri tvorbe štruktúry a formy záverečnej práce, konzultovania jednotlivých kapitol. Pomáha aj pri prípadných problémov, s ktorými sa študent môže stretávať pri tvorbe práce. Napokon školiteľ pomáha aj pri finálnej úprave záverečnej práce do konečnej podoby. Študenti sa pri písaní záverečných prác riadia [Smernicou č. 4/2025 Vysokej školy technickej a ekonomickej v Prešove o náležitostiach záverečných prác, ich bibliografickej registrácii, kontrole originality, uchovávaní a sprístupňovaní](https://www.vste.sk/files/layout/pdf-subory/dokumenty/Smernica_4-2025.pdf).

Záverečnú prácu po jej odovzdaní posudzuje školiteľ práce a jeden oponent. Posudky, aj školiteľský aj oponentský, musia byť vložené do systému AIS najmenej 7 dní pred obhajobou záverečnej práce. Hlavnou súčasťou posudkov je hodnotenie a známka, ktoré odrážajú celkové zvládnutie stanovenej témy, použitie dostatočného počtu zdrojov, zohľadňujú reprezentatívnosť literatúry, samostatnosť práce študenta, funkčnosť zvolenej metódy alebo metód, funkčnosť aplikácie metód, vhodnosť a primeranosť argumentácie študenta, zodpovedajúcu jazykovú kultúru a obsahujú aj stanovisko k protokolu o kontrole originality, ktoré sa v hodnotení tiež zohľadňuje.

Obhajoba záverečnej práce je verejná. Procesne sa začína predstavením práce zo strany študenta. Dôraz sa kladie na predstavenie cieľa práce, použitú metódu, stručnú informáciu o obsahu jednotlivých kapitol a záveroch záverečnej práce. Po predstavení práce sa prečítajú posudky práce a otvára sa rozprava, ktorá zahŕňa aj odpovede na prípadné otázky školiteľa a oponenta záverečnej práce. Následne sa otvorí všeobecná diskusia, do ktorej sa môžu zapojiť aj ďalší prítomní. Hodnotenie obhajoby záverečnej práce je neverejný proces, ktorý vychádza z odborných stanovísk uvedených v školiteľských a oponentských posudkoch a samotného priebehu obhajoby. Výsledok hodnotenia je oznámený študentovi verejne za dodržania požiadaviek GDPR.

Na obhajobu môže byť prijatá práca aj v prípade, že študent získal oba, alebo aspoň jeden z posudkov hodnotený FX a má právo na obhajobu záverečnej práce pred komisiou štátnej skúšky. Komisia pri hodnotení prihliada na posudky a na vyjadrenia v posudkoch. Ak komisia zhodnotí obhajobu záverečnej práce nedostatočne (4, FX), potom aj celkové hodnotenie práce je nedostatočne (4, FX).

* *možnosti a postupy účasti na mobilitách študentov,*

Študenti študijného odboru Filozofia so špecializáciou študijného programu Hospodárska a podnikateľská etika sa môžu zúčastňovať zahraničných mobilít na bakalárskom a rovnako aj magisterskom stupni štúdia.

Zahraničné mobility sa realizujú predovšetkým cez program ERASMUS + vo forme študentských mobilít mobilít (VŠTE má momentálne platné zmluvy s univerzitami a vysokými školami Turecku, v Českej republike, Poľsku, Rumunsku, Lotyšsku, Portugalsku, Bulharsku a v Cyperskej republike).

Študenti majú tiež možnosť využiť ponuku absolvovania ERASMUS+ praktickej stáže pre študentov, ale aj pre absolventov, cez ktorú sa študent v zahraničí dostáva do konkrétnej organizácie (firma, podnik, škola, ďalšie inštitúcie) a tam získava okrem nových vedomostí aj praktické zručnosti a skúsenosti, ktoré mu môžu pomôcť v jeho profesijnej budúcnosti. Ďalšou možnosťou vycestovať a študovať v zahraničí je program SAIA, ktorý ponúka možnosť vycestovať do desiatok krajín sveta a taktiež cez iné programy (linky s informáciami sú uvedené nižšie).

Informácie o programe ERASMUS+ môže uchádzač nájsť na: <https://www.vste.sk/erasmus.html>

Problematika zabezpečenia procesnej stránky mobility Erasmus+ je regulovaná [Smernicou č. 3/2025 Vysokej školy technickej a ekonomickej v Prešove o realizácii programu Erasmus+](https://www.ismpo.sk/files/layout/pdf-subory/erasmus-plus/Smernica_3-2025_o_realizacii_programu_Erasmus%2B.pdf)**.** Mobility cez program SAIA možno nájsť na: <https://www.saia.sk/>

* *pravidlá dodržiavania akademickej etiky a vyvodzovania dôsledkov,*

Pravidlá dodržiavania akademickej etiky a vyvodzovania dôsledkov pre študentov sú súčasťou viacerých dokumentov. Každý člen akademickej obce VŠTE by mal vo svojom konaní prejavovať úctu voči každému človeku a rešpektuje základné ľudské práva a slobody, netolerovať žiadne fyzické a psychické násilie, odmietať diskrimináciu v akejkoľvek podobe, vrátane sexuálneho obťažovania, niesť právnu, profesionálnu a morálnu zodpovednosť za svoje konanie, ctiť a rešpektovať slobodu myslenia, slobodu slova a kritického myslenia, samostatnej tvorby a bádania, slobodnú výmenu názorov a odlišný názor vyjadruje korektne a konštruktívne, ctiť zásady kolegiality a akademickej spolupráce, dodržovať pravidlá apolitickosti a náboženskej neutrality na akademickej pôde a dodržiavať požiadavky zákonov a nižších právnych aktov Slovenskej republiky a dodržiavať vnútorné predpisy VŠTE. Okrem [zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov](https://www.zakonypreludi.sk/zz/2002-131) (§ 62b a ďalšie ustanovenia o akademickom podvode) má VŠTE prijaté vnútorné predpisy, ktoré sa vzťahujú jednak na etické požiadavky, kde ide o [Opatrenie predsedu Správnej rady č. 01/2021 Etický kódex vysokej školy](https://www.vste.sk/files/layout/pdf-subory/dokumenty/Opatrenie%20predsedu%20Spr%C3%A1vnej%20rad%20%C4%8D%20%2001-2021%20Etick%C3%BD%20k%C3%B3dex%20Vysokej%20%C5%A1koly%20medzin%C3%A1rodn%C3%A9ho%20podnikania%20ISM%20Slovakia%20v%20Pre%C5%A1ove.pdf) a jednak na pravidlá, podľa ktorých sa vyvodzuje zodpovednosť pri porušení dodržiavania akademickej etiky, predovšetkým [Disciplinárny poriadok vysokej školy](https://www.vste.sk/files/layout/pdf-subory/dokumenty/Disciplin%C3%A1rny%20poriadok.pdf) a iné predpisy *(napr. smernica rektora č. 1/2012 o prešetrení sťažností)*.

* *postupy aplikovateľné pre študentov so špeciálnymi potrebami,*

Na VŠTE pôsobí Koordinátor pre podporu študentov VŠTE, ktorý má na starosti študentov so špeciálnymi potrebami (ďalej len „ŠP“), poskytuje informácie, poradenstvo, podporné služby a vzdelávacie aktivity pre uchádzačov o štúdium, študentov a rovnako aj učiteľov. Koordinátor spolupracuje pri všetkých úlohách pri riešení podmienok podpory študentov so ŠP s prorektorom pre štúdium. Eviduje uchádzačov o štúdium a študentov so ŠP, ktorí sa uchádzajú o štatút študenta so ŠP. Spolupracuje so študijným oddelením pri spracovaní dát pre (centrálny) register študentov so ŠP (MŠVVaM SR), podieľa sa na vyhodnocovaní potrieb a požiadaviek uchádzačov o štúdium a študentov so ŠP. Predkladá po schválení rektorom vysokej školy návrh na priznanie štatútu študenta so ŠP, rozsahu vhodných podporných služieb a podpory zo strany vysokej školy, vykonáva poradenstvo pre študentov so ŠP a asistuje pri zabezpečovaní podporných služieb zo strany vysokej školy. Každoročne informuje predsedu Správnej rady a rektora o počte študentov so ŠP.Postupy v prípade študentov so ŠP sa riadia [Smernicou rektora č. 2/2015 o podpore študentov a uchádzačov o štúdium so špecifickými potrebami na VŠMP ISM](https://www.vste.sk/files/layout/pdf-subory/dokumenty/Smernica%20rektora%20%C4%8D.%202-2015%20o%20podpore%20%C5%A1tudentov%20so%20%C5%A1pecifick%C3%BDmi%20potrebami.pdf).Na VŠTE študovalo už viacero študentov so ŠP, s ktorými sa na základe diskusie urobili potrebné zmeny a prispôsobenia (možnosť nahrávania prednášok nevidiacim študentom, či adekvátna podpora zo strany vyučujúcich).

* *postupy podávania podnetov a odvolaní zo strany študenta.*

Študenti programu Hospodárska a podnikateľská etika majú počas štúdia, no i pred jeho začiatkom, možnosť podávať podnety na zlepšenie určitých postupov, majú možnosť odvolať sa voči rozhodnutiu, či hodnoteniu. V súlade so zákonom č. 131/2002 Z.Z. o vysokých školách, ktorý je konkretizovaný v [Štatúte Vysokej školy medzinárodného podnikania ISM Slovakia v Prešove](https://www.vste.sk/files/layout/pdf-subory/dokumenty/StatutISM_2024.pdf), ako aj v Študijnom poriadku VŠMP ISM, má študent možnosť podania podnetu už pred začiatkom jeho štúdia a to v prípade, ak jeho žiadosti o prijatie škola nevyhovela. Uchádzač, ktorý nebol prijatý na štúdium môže podať žiadosť o preskúmanie rozhodnutia o výsledku prijímacieho konania. Žiadosť sa zasiela rektorovi písomnou formou v lehote do 8 dní odo dňa jej doručenia a odpoveď na túto žiadosť musí byť odoslaná do 30 dní od jej doručenia.

V priebehu štúdia môže študent v určitých prípadoch v súlade s čl. 15 ods. 10 Študijného poriadku VSMP ISM (nie je spokojný s hodnotením, má problém s vyučujúcim predmetu z hľadiska možnej zaujatosti) požiadať o vykonanie skúšky v opravnom termíne pred komisiou, ktorú menuje rektor. Takúto žiadosť môže prorektor pre vzdelávanie v odôvodnených prípadoch schváliť.

Študijný poriadok v čl. 21, ods. 14 stanovuje, že študent sa môže odvolať aj v prípade štátnej skúšky ak sa z vážnych preukázateľných dôvodov sa na štátnej skúške nezúčastnil a to tým spôsobom, že ospravedlní svoju neúčasť predsedovi skúšobnej komisie do troch pracovných dní po termíne konania štátnej skúšky. Skúšobná komisia môže podľa miery závažnosti dôvodu neúčasti rozhodnúť o akceptovaní ospravedlnenia, čo predseda skúšobnej komisie uvedie v evidencii výsledkov štátnej skúšky zápisom „ospravedlnený“. Neospravedlnená neúčasť alebo neúčasť, pri ktorej skúšobná komisia neakceptovala ospravedlnenie študenta, sa posudzuje, akoby študent bol hodnotený stupňom „FX“ (4). Proti rozhodnutiu skúšobnej komisie sa študent môže odvolať k rektorovi. Rozhodnutie rektora je konečné.

Vyššie spomenuté dokumenty zaradzujú medzi práva študentov aj právo slobodne prejavovať názory a pripomienky k vysokému školstvu, ďalej právo zúčastniť sa na zakladaní a činnosti nezávislých združení pôsobiacich na akademickej pôde v súlade s právnymi predpismi, taktiež právo podávať vedeniu vysokej školy návrhy, podnety a pripomienky ku všetkým oblastiam činnosti na vysokej škole. Ďalej je tu právo študentov mať svoje zastúpenie v orgánoch vysokej školy, ktoré riešia problémy študentov (prostredníctvom študentskej časti senátu) a rovnako právo aspoň raz ročne mať možnosť formou anonymného dotazníka vyjadriť sa o kvalite výučby a o učiteľoch. V prípade porušenia týchto práv majú študenti právo obrátiť sa na rektora alebo na prorektora pre vzdelávanie alebo na príslušné akademické orgány so žiadosťou o nápravu. Napokon študent má právo podania sťažnosti rektorovi.

Študenti študijného programu Hospodárska a podnikateľská etika tieto svoje práva využívajú, najmä v prípade anonymných dotazníkov, ktoré vypĺňajú v elektronickej alebo tlačenej podobe minimálne raz ročne, a ktoré im poskytujú možnosť na vyjadrenie sa o jednotlivých vyučujúcim, o kvalite vyučovacieho procesu, majú možnosť na prezentáciu rôznych svojich podnetov a návrhov na zlepšenia v rámci výučby rôznych predmetov, ale aj prístupu vyučujúcich. Študenti majú prístup aj k sociálnym sieťam vysokej školy (facebook), kde môžu jednotlivých členov vysokej školy kontaktovať s rôznymi otázkami, podnetmi, či problémami.

1. **Informačné listy predmetov študijného programu**

Informačné listy sú zostavené podľa štruktúry, ktorú stanovuje vyhláška č. 614/2002 Z. z.

Informačné listy predmetov sú súčasťou príloh v komplexnom akreditačnom spise.

1. **Aktuálny harmonogram akademického roka a aktuálny rozvrh** (alebo hypertextový odkaz).

[Harmonogram AR 2024/2025](https://www.vste.sk/files/layout/pdf-subory/dokumenty/Harmonogram%20ak.%20roka/Harmonogram%20akademick%C3%A9ho%20roka%202024-2025.pdf)

1. **Personálne zabezpečenie študijného programu**
2. Osoba zodpovedná za uskutočňovanie, rozvoj a kvalitu študijného programu (s uvedením funkcie a kontaktu).

Doc. PhDr. Marián Ambrozy, PhD., docent, ambrozy@vste.sk

Vysoká škola technická a ekonomická v Prešove,

Duchnovičovo nám. 1, 080 01 Prešov, +421 911 856 082

<https://www.portalvs.sk/regzam/detail/23923>

1. Zoznam osôb zabezpečujúcich profilové predmety študijného programu s priradením k predmetu s prepojením na centrálny Register zamestnancov vysokých škôl, s kontaktom (môžu byť uvedení aj v študijnom pláne).

Prof. PhDr. Vojtech Slomski, PhD., profesor, slomski@vste.sk

Profilové predmety: Dejiny filozofie

<https://www.portalvs.sk/regzam/detail/873>

Doc. PhDr. Marián Ambrozy, PhD., ambrozy@vste.sk

Profilové predmety: Tradičná a súčasná etika; Spoločensky zodpovedné podnikanie

<https://www.portalvs.sk/regzam/detail/23923>

PhDr. ThDr. Ing. Jozef Polačko, PhD., MBA, univerzitný docent; polacko@vste.sk

Profilové predmety: Hospodárska etika; Teória organizácie a riadenia

<https://www.portalvs.sk/regzam/detail/865>

Doc. dr. mgr Remigiusz Ryziński, ryzinsky@vste.sk

Profilové predmety: Systematická filozofia a etika

<https://www.portalvs.sk/regzam/detail/29684>

Doc. Mgr. Anna Wawrzoniewicz – Slomska, PhD., slomska@vste.sk

Profilové predmety: Základy etiky; Filozofia výchovy

<https://www.portalvs.sk/regzam/detail/29683>

1. Odkaz na vedecko/umelecko-pedagogické charakteristiky osôb zabezpečujúcich profilové predmety študijného programu.

Vedecko/umelecko-pedagogické charakteristiky sú súčasťou príloh v komplexnom akreditačnom spise

1. Zoznam učiteľov študijného programu s priradením k predmetu a prepojením na centrálny register zamestnancov vysokých škôl, s uvedením kontaktov (môže byť súčasťou študijného plánu).

Okrem učiteľov uvedených v bode b) sa na realizácii študijného programu budú podieľať:

doc. JUDr. Eva Szabová, PhD., szabova@vste.sk

Zabezpečované predmety: Základy práva; Základy práva Európskej únie

<https://www.portalvs.sk/regzam/detail/21667>

doc. PaedDr. Marek Storoška, PhD., storoska@vste.sk

Zabezpečované predmety: Metodológia praktických vied; Sociálna komunikácia; Výchova k asertivite a empatii, Filozofická antropológia

<https://www.portalvs.sk/regzam/detail/872>

Ing. Jozef Adamko, PhD., adamko@vste.sk

Zabezpečovaný predmet: Základy ekonomiky

https://www.portalvs.sk/regzam/detail/16220

Ing. Jakub Horák, PhD., MBA, univerzitný docent, horak@vste.sk

Profilové predmety: Seminár k bakalárskej práci; Metodológia vedeckej práce

<https://www.portalvs.sk/regzam/detail/67230>

Mgr. Barbora Laputková, laputkova@vste.sk

Zabezpečovaný predmet: Anglický jazyk I.; Anglický jazyk II.; Anglický jazyk III.; Anglický jazyk IV.

https://www.portalvs.sk/regzam/detail/55430

PhDr. Zuzana Karabinošová; karabinosova@vste.sk

Zabezpečovaný predmet: Nemecký jazyk I.; Nemecký jazyk II.; Nemecký jazyk III.; Nemecký jazyk IV.; Nemecký jazyk V.

<https://www.portalvs.sk/regzam/detail/853>

Mgr. Katarína Lažová; lazova@vste.sk

Zabezpečovaný predmet: Ruský jazyk I.; Ruský jazyk II.; Ruský jazyk III.; Ruský jazyk IV.; Ruský jazyk V.

<https://www.portalvs.sk/regzam/detail/58422>

Prof. PhDr. Rudolf Dupkala, CSc., dupkala@vste.sk

Zabezpečovaný predmet: Dejiny etiky II.; Kulturológia a multikultúrna výchova; Filozofia kultúry

<https://www.portalvs.sk/regzam/detail/882>

doc. Mgr. Ingrida Vaňková, PhD.; vankova @vste.sk

Zabezpečovaný predmet: Dejiny etiky I.; Anglický jazyk V.

<https://www.portalvs.sk/regzam/detail/885>

PhDr. ThDr. Ing. Jozef Polačko, PhD., MBA, univerzitný docent; polacko@vste.sk

Zabezpečovaný predmet: Prehľad etických koncepcií; Základy sociológie; Seminár z hospodárskej a podnikateľskej etiky; Sociálna etika; Odborná prax

<https://www.portalvs.sk/regzam/detail/865>

Mgr. Tomáš Mrhálek, Ph.D.; mrhalek@vste.sk

Zabezpečovaný predmet: Základy psychológie a sociálnej psychológie

<https://www.portalvs.sk/regzam/detail/70322>

Mgr. Veronika Viera Fitzeková; fitzekova@vste.sk

Zabezpečovaný predmet: Estetika a etiketa

<https://www.portalvs.sk/regzam/detail/42610>

1. Zoznam školiteľov záverečných prác s priradením k témam za AR 2023/2024 a 2024/2025 (s uvedením kontaktov).

Mgr. Veronika Viera Fitzeková; fitzekova@vste.sk

Tomaš Baťa - Eticky korektný podnikateľ a jeho odkaz. 23/24

doc. PaedDr. Marek Storoška, PhD., storoska@vste.sk

Etika výkonu policajných činností. 24/25

Ing. Jakub Horák, PhD., MBA, univerzitný docent, horak@vste.sk

Semantická analýza obsahu etických kódexov firiem. 24/25

PhDr. ThLic. Ing. Jozef Polačko, PhD., MBA, univerzitný docent, polacko@vste.sk

Analýza etických aspektov hudobných videoklipov. 24/25

Etika a medziľudské vzťahy v zamestnaní. 24/25

Podnikateľská etika v teórii a v praxi. 24/25

1. Odkaz na vedecko/umelecko-pedagogické charakteristiky školiteľov záverečných prác.

Vedecko/umelecko-pedagogické charakteristiky školiteľov záverečných prác sú súčasťou príloh v komplexnom akreditačnom spise.

1. Zástupcovia študentov, ktorí zastupujú záujmy študentov študijného programu (meno a kontakt).

Andrea Porochnavá, 2. roč. Bc., Hospodárska a podnikateľská etika, a.porochnava@gmail.com

Norbert Engeľ, 1. roč. Bc. Hospodárska a podnikateľská etika, noriusen@gmail.com

1. Študijný poradca študijného programu (s uvedením kontaktu a s informáciou o prístupe k poradenstvu a o rozvrhu konzultácií).

Doc. PhDr. Marián Ambrozy, PhD., (ambrozy@vste.sk). [Študijný poradca](https://www.vste.sk/hospodarska-a-podnikatelska-etika.html) je študentom osobne k dispozícií počas konzultačných hodín (konzultačné hodiny sa aktualizujú na začiatku semestra). Neformalizovane je k dispozícii aj počas stretnutí v priestoroch vysokej školy. Študijný poradca je k dispozícii aj prostredníctvom elektronickej komunikácie cez jeho učiteľskú emailovú adresu. V prípade potreby je možnosť spojiť sa so študentom aj cez aplikáciu Cisco Webex. Úlohou študijného poradcu (čl. 10, písm. j)) Študijného poriadku VŠMP ISM je zabezpečiť, aby študent mohol dostať informačné a poradenské služby súvisiace so štúdiom, na ktoré má nárok. Študijný poradca výkon svojej činnosti robí v súčinnosti s študijným oddelením a prorektorom pre vzdelávaciu činnosť.

1. Iný podporný personál študijného programu – priradený študijný referent, kariérny poradca, administratíva, ubytovací referát a podobne (s kontaktami).

Študijná referentka: PhDr. Michaela Kmecová, kmecova@vste.sk, +421 (0) 904 183 805

Sekretariát rektora: Mgr. Mária Konečná, sekretariatrektora@vste.sk, +421 (0) 911 856 082

1. **Priestorové, materiálne a technické zabezpečenie študijného programu a podpora**
2. Zoznam a charakteristika učební študijného programu a ich technického vybavenia s priradením k výstupom vzdelávania a predmetu (laboratóriá, projektové a umelecké štúdiá, ateliéry, dielne, tlmočnícke kabíny, kliniky, kňazské semináre, vedecké a technologické parky, technologické inkubátory, školské podniky, strediská praxe, cvičné školy, učebno-výcvikové zariadenia, športové haly, plavárne, športoviská).

Medzi základné predpoklady úspešnej realizácie študijných programov patrí ich priestorové zabezpečenie, ktoré je v súčasnosti na dostatočnej úrovni, čo sa týka počtu, kapacity i potrebnej vybavenosti prednáškových a seminárnych miestností. VŠTE disponuje Aulou s kapacitou 80 miest, troma učebňami s kapacitou 24, a počítačovou učebňou s kapacitou 40 miest. Učebne sú vybavené počítačmi, vysokorýchlostným internetom, dataprojektormi, webkamerami a klasickými tabuľami.

1. Charakteristika informačného zabezpečenia študijného programu (prístup k študijnej literatúre podľa informačných listov predmetov), prístup k informačným databázam a ďalším informačným zdrojom, informačným technológiám a podobne).

Prístup študentov k študijným, vedeckým a odborným informáciám (na klasických i elektronických nosičoch), potrebným k vzdelávaniu v danom študijnom odbore je zabezpečovaný knižnicou VŠTE v Prešove. Knižnica, ktorá je vedecko-informačným, bibliografickým, koordinačným a poradenským pracoviskom poskytuje knižnično-informačné služby predovšetkým študentom a zamestnancom VŠTE a v rámci svojich možností aj ďalšej odbornej verejnosti.

Knižnica VŠTE poskytuje základné a špeciálne knižnično-informačné služby. Ide v prvom rade o výpožičné služby (absenčné, prezenčné, medziknižničné výpožičné služby a medzinárodné medziknižničné výpožičné služby). Ďalej v prípade potreby poskytuje bibliograficko-informačné služby, kde ide o vytváranie a sprostredkovanie rešerší z interných informačných zdrojov a z externých domácich a zahraničných databázových centier. V rámci poskytovania konzultantských služieb ide predovšetkým o poradenstvo pri využívaní primárneho a sekundárneho knižničného aparátu, bibliografické konzultácie v súvislosti s tvorbou seminárnych, ročníkových a záverečných prác a príp. metodická pomoc pri využívaní knižničných fondov. Knižnica poskytuje tiež reprografické služby, ktoré poskytuje výlučne z vlastných informačných zdrojov, v súlade s ustanoveniami autorského zákona. Napokon medzi ostatné služby, ktoré v prípade potreby knižnica poskytuje môžeme zaradiť spracovanie evidencie publikačnej činnosti zamestnancov vysokej školy, bibliografická registrácia záverečných a kvalifikačných prác a pod..

V knižničnom fonde sa nachádza 5.702 kusov literatúry. V knižničnom fonde sa nachádza 829 titulov, ktoré sú vo vzťahu k posudzovanému odboru. Celkový počet kusov literatúry, ktorá je k dispozícii študentom vo vzťahu k posudzovanému odboru je 1.530 kusov, pričom nákup novej literatúry je realizovaný na základe požiadaviek katedier a pracovísk s cieľom rovnomerného nákupu pre potreby všetkých študijných programov na VŠTE. Knižnica má tiež on-line prístup k databáze Web of Science (vzdialený prístup a výstupy), knižničný terminál EM606LT, personalizátor EM606SP a skener čiarových kódov.

Knižnično - informačné centrum na VŠTE využíva Systém súborného katalógu MASK, ktorý majú študenti k dispozícií online.

Knižnica tak eviduje dostatok potrebných titulov a pokrýva tak bezprostredné informačné potreby študentov daného programu, spojených so štúdiom jednotlivých predmetov programu.

1. Charakteristika a rozsah dištančného vzdelávania uplatňovaná v študijnom programe s priradením k predmetom. Prístupy, manuály e-learningových portálov. Postupy pri prechode z prezenčného na dištančné vzdelávanie.

Vyučujúci v rámci študijného programu Hospodárska a podnikateľská etika používajú na výučbu v dištančnej forme hlavne platformu Cisco Webex, príp. platformu MS Teams, v ktorých môžu prebiehať prednášky, semináre, príp. iné potrebné vzdelávacie aktivity. Okrem toho na škole je využívaný systém Moodle, v ktorom vyučujúci spravujú jednotlivé elektronické kurzy, na ktoré sa prihlasujú študenti. Tento systém funguje ako doplnok k riadnemu štúdiu, ale v niektorých prípadoch – najmä na externom štúdiu môže tvoriť dôležitú súčasť výuky. Elektronický systém e-learning v prostredí Moodle je k dispozícii všetkým študentom a zamestnancom VŠTE.

1. Partneri vysokej školy pri zabezpečovaní vzdelávacích činností študijného programu a charakteristika ich participácie.

Pri realizácií praxí v rámci študijného programu Hospodárska a podnikateľská etika spolupracuje vysoká škola s externými partnermi:

Prešovský samosprávny kraj,

Mestské a obecné úrady predovšetkým na území Východného Slovenska,

Neziskové organizácie predovšetkým na území Východného Slovenska,

Honorárne konzuláty viacerých krajín (Holandsko, Ukrajina, Moldavsko),

Viacero súkromných firiem a spoločností.

1. Charakteristika na možností sociálneho, športového, kultúrneho, duchovného a spoločenského vyžitia.

Cieľom VŠTE je poskytnúť študentom a pracovníkom stimulujúce prostredie pre osobný rozvoj, ktoré zahŕňa aj kultúrne a spoločenské vyžitie. VŠTE sa usiluje v rámci svojich možností ad hoc participovať na usporadúvaní podujatí kultúrneho-spoločenského a športového zamerania v spolupráci s inými organizáciami. Príkladom môže byť módna prehliadka, ktorá sa uskutočnila v spolupráci s Múzeom a kultúrnym centrom južného Zemplína v Trebišove, prezentácia tvorivej činnosti zamestnancov VŠTE v spolupráci s Mestom Prešov a Minifutbalový turnaj študentov o Pohár rektora VŠTE.

1. Možnosti a podmienky účasti študentov študijného programu na mobilitách a stážach (s uvedením kontaktov), pokyny na prihlasovanie, pravidlá uznávania tohto vzdelávania.

Študenti študijného programu Hospodárska a podnikateľská etika sa môžu zúčastniť študentských mobilít v zahraničí, ktoré sú zabezpečované predovšetkým prostredníctvom programu ERASMUS+. Študenti si môžu vybrať zahraničný pobyt vo forme študentskej mobility na základe bilaterálnych zmlúv, ktoré má momentálne VŠTE platné s univerzitami a vysokými školami v Turecku (Izmir Ekonomi Universitesi, Izmir - <https://www.ieu.edu.tr/international/en/erasmus-ogrenci-ogrenim-hareketliligi>; Alanya Üniversitesi, Alanya - <https://erasmus.alanyauniversity.edu.tr/en>), Českej republike (Vysoká škola technická a ekonomická, České Budějovice - <https://www.vstecb.cz/Zahranicni-vztahy-1100.htm/>; Vysoká škola finanční a správní as, Praha - <https://www.vsfs.cz/?id=2532-kontakty>; Vysoká škola obchodní v Praze, o.p.s. /Panevropská univerzita, fakulta Vysoká škola obchodní/ - <https://www.peuni.cz/fakulty/fakulta-vysoka-skola-obchodni/>; Vysoká škola ekonomie a managementu, Praha - <https://www.vsem.cz/erasmus-evropa-eu.html>), Poľsku (Wyzsza Szkola Prawa i Administracji - Rzeszowska Szkola Wyzsza, Rzeszow - <https://wspia.eu/pl/uczelnia/program-erasmus/>; Uniwersytet Lodzki, Lodz - <https://www.uni.lodz.pl/wyjazdy-zagraniczne/erasmus-studia>; Państwowa Akademia Nauk Stosowanych w Chełmie, Chełm - <https://panschelm.edu.pl/erasmus/>; Akademia Ekonomiczno-Humanistyczna w Warszawie - <https://erasmus.vizja.pl/>; Panstwowa Akademia Nauk Stosowanych w Krosnie, Krosno - <https://kpu.krosno.pl/iro/eps/>; Staropolska Akademia Nauk Stosowanych w Kielcach, Kielce - <https://stsw.edu.pl/strefa-studenta/>; Menedżerska Akademia Nauk Stosowanych w Warszawie, Warszawa - <https://mans.org.pl/erasmus/>; Akademia Nauk Społecznych i Medycznych w Lublinie - Akademia Nauk Stosowanych, Lublin - <https://www.wsns.lublin.pl/student/erasmus/91-kontakt-erasmus-ansim>), Rumunsku (Universitatea din Oradea, Oradea - <https://www.uoradea.ro/About+Us>). Lotyšsku (ISMA Informācijas Sistēmu un Menedžmenta augstskola, Riga - <https://isma.lv/en/for-students/erasmus-study-experiences>), Portugalsko (ISLA-Santarem, Educação e Cultura Unipessoal, Lda., Santarém - <https://www.islasantarem.pt/en/international/international-student/erasmus-incoming-students-staff>), Bulharsku (Ikonomicheski universitet, Varna - <https://www.ue-varna.bg/en/p/8302/international-relations/exchange-opportunities/erasmus>) a Cyperskej republike (CTL Eurocollege, Limassol - <http://www.ctleuro.ac.cy/en/1-academic-affairs/1-erasmus>; The Cyprus Institute Of Marketing, Nicosia - https://cim.ac.cy/erasmus/).

Okrem vyššie uvedených študentských mobilít v zahraničí je ďalšou možnosťou pre študentov zúčastniť sa na zahraničnej stáži v rôznych krajinách. Poslaním stáže je praktický výkon činností v konkrétnej organizácii (firma, podnik, škola, ďalšie inštitúcie) a tam získava okrem nových vedomostí aj praktické zručnosti a skúsenosti, ktoré mu môžu pomôcť v jeho profesijnej budúcnosti. Hlavným cieľom stáže je pomôcť študentom adaptovať sa na požiadavky spoločného európskeho trhu práce, nadobudnúť odborné zručnosti ale aj hlbšie porozumieť ekonomickým a spoločenským podmienkam prijímajúcej krajiny spolu s nadobúdaním pracovných skúseností.

Program Erasmus + ponúka stáže aj pre absolventov. Tieto môžu študenti využiť v záverečných fázach svojho štúdia. Na vycestovanie do zahraničia za účelom štúdia sa študentom ponúkajú aj iné programy, ako napríklad SAIA (Národný štipendijný program, CEEPUS), príp. stáže cez medzinárodnú študentskú organizáciu AIESEC a iné. Bližšie informácie o týchto možnostiach je možné nájsť na nižšie uvedených internetových odkazoch.

Študentské mobility a stáže môžu využívať aj študenti so špeciálnymi výchovno-vzdelávacími potrebami, ktorí môžu okrem štandardného grantu požiadať aj o špeciálny grant na základe ich individuálnych potrieb (týka sa programu ERASMUS+), ktorý je určený na kompenzáciu zvýšených nákladov, súvisiacich s dôsledkami ťažkého zdravotného postihnutia a prekonávania bariér v prostredí.

Študentom, ktorí majú záujem o mobilitu (študijný pobyt, príp. stáž) pomáha koordinátor VŠTE pre ERASMUS. Ide o vysokoškolského učiteľa, ktorého vymenoval rektor. Hlavnou úlohou koordinátora pre program ERASMUS je poskytovať administratívnu podporu a poradenstvo pre študentov vo sfére výmenných pobytov a stáži ako aj pri propagácií zahraničných mobilít.

Študentských mobilít sa môžu zúčastniť študenti zapísaní už v prvom ročníku vysokoškolského bakalárskeho štúdia, alebo v 1. ročníku druhého stupňa štúdia, ako aj doktorandi prvého ročníka PhD. štúdia. Táto podmienka sa neuplatňuje pri pracovných stážach, pri ktorých môže byť grant udelený aj tzv. čerstvým absolventom. Čerství absolventi musia byť vybraní na základe výberového konania uskutočneného počas posledného ročníka na danom stupni štúdia a stáž sa začne i skončí do jedného roka po skončení štúdia.

Formy a trvanie študentských mobilít a stáží (obdobie štúdia) sú uvedené v Smernici č. 3/2025 Vysokej školy technickej a ekonomickej v Prešove o realizácii programu Erasmus+**.**

Študenti sa prihlasujú na mobility zvyčajne vo februári aktuálneho akademického roka. Povinnosťou každého študenta, ktorý žiada o pridelenie grantu v rámci programu Erasmus+ je prihlásiť sa do výberového konania pre mobility v rámci zverejnených termínov na stránke VŠTE. Žiadateľ sa na program Erasmus+ prihlasuje elektronicky (a doručí inštitucionálnemu koordinátorovi programu Erasmus+ požadované podklady).

Pri výbere prijímajúcej inštitúcie musí žiadateľ - študent dbať na to, aby študijný plán, resp. vedecké zameranie inštitúcie v zahraničí korešpondovalo s jeho vlastným študijným programom, resp. vedeckým zameraním. Žiadateľom sa odporúča vo vlastnom záujme komunikovať s prijímajúcou inštitúciou ako aj s inštitucionálnym koordinátorom programu Erasmus+ na VŠTE v dostatočnom časovom predstihu za účelom dodržania všetkých termínov. Na predbežné súhlasné stanovisko prijímajúcej inštitúcie sa prihliada aj počas výberového konania. Prihlasovanie študentov na praktické stáže prebieha procesne podobným spôsobom.

Na VŠTE prebieha prideľovanie grantov na všetky typy mobilít na základe výberového konania. Výberová komisia pre pridelenie grantov študentom pozostáva z prorektora pre štúdium/internacionalizáciu a vonkajšie vzťahy, vedúcich katedier, inštitucionálneho koordinátora Erasmus+ a podľa okolností a potrieb aj z iných špecialistov (lektori cudzích jazykov, koordinátor odbornej praxe a pod.).

Kritériá výberu na medzinárodnú mobilitu pre študentov spočívajú v intelektuálnej a osobnostnej pripravenosti na študijný pobyt resp. pracovnú stáž v zahraničí (študijné výsledky, celkový postoj k štúdiu resp. odbornej praxi, jasne definované ciele mobility, motivácia, samostatnosť, zodpovednosť).

Čo sa týka stáže v zahraničí, študent si nájde vhodnú zahraničnú organizáciu, pričom dohodnutá pracovná náplň študenta v čase konania stáže musí korešpondovať s jeho študijným programom.

V súvislosti s realizáciou zahraničných mobilít v súvislosti s uznávaním predmetov a prenosu kreditov získaných na zahraničných vysokých školách sú nastavené pravidlá. Tieto pravidlá sú stanovené v Študijnom poriadku VŠMP ISM, v čl. 15 a 16, ako aj v Smernici č. 3/2025 Vysokej školy technickej a ekonomickej v Prešove o realizácii programu Erasmus+**.** Na základe týchto dokumentov, má študent právo absolvovať časť štúdia na inej vysokej škole v Slovenskej republike alebo v zahraničí. Na základe Zmluvy o štúdiu vedúci príslušnej katedry už pred vycestovaním študenta rozhodne o tom, ktoré predmety (a získané kredity) a akým spôsobom sa študentovi na VŠTE uznajú v prípade, že úspešne absolvuje všetky predpísané študijné povinnosti na zahraničnej VŠ. Vedúci katedry tiež v prípade potreby určí zoznam predmetov, ktoré musí študent absolvovať na VŠTE.

Uznávanie výsledkov zo študentskej mobility je v pôsobnosti prorektora pre štúdium. Na základe Zmluvy o štúdiu podpísanej pred začiatkom mobility a oficiálneho Výpisu výsledkov z prijímajúcej inštitúcie rozhodne prorektor pre štúdium o uznaní získaných kreditov a o konkrétnom hodnotení jednotlivých skúšok resp. zápočtov do 30 dní od doručenia originálu Výpisu výsledkov z prijímajúcej VŠ. V prípade, že študent absolvoval časť štúdia na vysokej škole, ktorá nemá implementovaný kompatibilný kreditový systém, príp. ide o iný osobitý prípad v zmysle čl. 6 ods. 11 smernice č. 1/2025 Vysokej školy technickej a ekonomickej v Prešove Študijný poriadok doktorandského štúdia o priznaní kreditov rozhoduje rektor po vyjadrení odborovej komisie.

Informácie o programe ERASMUS+ môže uchádzač nájsť na: https://www.vste.sk/erasmus.html.

Problematika zabezpečenia procesnej stránky mobility Erasmus+ je regulovaná Smernicou č. 3/2025 Vysokej školy technickej a ekonomickej v Prešove o realizácii programu Erasmus+**.** Mobility cez program SAIA možno nájsť na: https://www.saia.sk/

1. **Požadované schopnosti a predpoklady uchádzača o štúdium študijného programu**
2. Požadované schopnosti a predpoklady potrebné na prijatie na štúdium.

Požiadavky pre uchádzačov o štúdium študijného programu Hospodárska a podnikateľská etika v bakalárskom stupni vychádzajú z predpokladu, že na štúdium by sa mali dostať uchádzači s potrebnými schopnosťami a predpokladmi. Zároveň však nemajú byť obmedzujúce aj pre ostatných uchádzačov. Základnou podmienkou prijatia na bakalárske štúdium Hospodárskej a podnikateľskej etiky je získanie úplného stredného vzdelania alebo úplného stredného odborného vzdelania (maturitná skúška). Podmienky na prijatie zahraničných uchádzačov sú totožné s podmienkami ako pre občanov Slovenskej republiky.

Vysoká škola hodnotí v rámci prijímacieho konania celkový výsledok maturitnej skúšky a absolvovaný typ strednej školy pričom uprednostňuje absolventov gymnázií. Súčasťou prijímacieho konania, ak tak určí rektor, je aj motivačný pohovor.

Uchádzači o študijný program majú možnosť okrem dosiahnutého úplného stredoškolského štúdia aj preukázanie aktivity v oblasti, ktorá súvisí s praxou etiky (stredoškolská odborná činnosť, aktivita v treťom sektore, špecifické aktivity na strednej škole, špecifické aktivity pre mesto alebo obec, komunitné, príp. náboženské aktivity, dosiahnuté výborné výsledky v kultúrno-spoločenskej alebo športovej oblasti, účasť na seminároch, súťažiach alebo iných aktivitách, ktoré sa týkajú zvoleného študijného programu).

Vysoká škola požaduje od prijatých uchádzačov informáciu, či sa zapíšu na štúdium. Uchádzač je povinný takú informáciu poskytnúť vysokej škole do začiatku akademického roku. Ak uchádzač neprejaví o štúdium záujem alebo informáciu v určenom čase neposkytne, zaniká mu právo zapísať sa na štúdium daného študijného programu.

Kritéria a požiadavky na uchádzačov sú v zmysle § 57 ods. 5 Zákona č. 131/2002 Z. z. o vysokých školách a o zmene a doplnení niektorých zákonov zverejňované na webovom sídle vysokej školy. Aktuálne informácie je možné získať na webovom sídle vysokej školy: <https://www.vste.sk/prihlaska.html>

1. Postupy prijímania na štúdium.

Dlhodobým zámerom a strategickým cieľom vysokej školy je pripraviť kvalitných absolventov v akreditovaných študijných programoch. Predpokladom dosiahnutia tohto cieľa je prijať na štúdium študentov, ktorí spĺňajú náročné kritériá kvality vyžadované počas štúdia na vysokej škole. Vysoká škola má vypracovaný systém postupov pre prijímanie študentov v Študijnom poriadku VŠMP ISM v čl. 3 až 9.

Prijímacie konanie sa pre uchádzača o štúdium začína doručením jeho písomnej prihlášky na štúdium na vysokej škole. Vysoká škola môže umožniť doručiť namiesto písomnej prihlášky aj prihlášku v elektronickej forme bez zaručeného elektronického podpisu, použitím informačného systému, ktorý umožňuje uchádzačovi o štúdium overenie jej zaevidovania v informačnom systéme odo dňa jej podania do dňa skončenia prijímacieho konania. O možnosti podania elektronickej prihlášky na štúdium informuje vysoká škola na svojom webovom sídle. Spracovávať ostatné osobné údaje uvedené v prihláške môže vysoká škola iba po predchádzajúcom súhlase dotknutej osoby, ktorý je neoddeliteľnou súčasťou prihlášky. Prihláška musí byť doručená v termíne určenom vysokou školu. O prijatí prihlášky doručenej po termíne rozhodne rektor.

Rektor môže rozhodnúť, či súčasťou prijímacieho konania bude prijímacia skúška, alebo uchádzači o štúdium budú prijatí bez prijímacej skúšky. V odôvodnených prípadoch môže rektor vysokej školy vypísať aj ďalšie kolo prijímacieho konania.

Ak je súčasťou prijímacieho konania aj prijímacia skúška, jej priebeh a harmonogram určí rektor vysokej školy. Katedra určí formu a obsah prijímacej skúšky. Rektor vymenováva predsedov skúšobných komisií a prijímacích komisií. Prijímacia skúška sa koná v určenom termíne, vysoká škola však môže určiť aj náhradný termín. O mimoriadny termín konania prijímacej skúšky môžu rektora požiadať uchádzači, ktorí v príslušnom roku absolvujú strednú školu v zahraničí. O prijatí na štúdium rozhoduje rektor.

Rozhodnutie o výsledku prijímacieho konania sa musí vyhotoviť písomne do 30 dní od overenia splnenia podmienok prijatia na štúdium. Rozhodnutie musí obsahovať výrok, odôvodnenie a poučenie o možnosti podať žiadosť o preskúmanie rozhodnutia. Uchádzač, ktorý nepreukáže splnenie základných podmienok prijatia na štúdium v čase overovania splnenia podmienok na prijatie, môže byť na štúdium prijatý podmienečne s tým, že je povinný preukázať splnenie základných podmienok prijatia na štúdium najneskôr v deň určený na zápis na štúdium.

Postupy prijímania sa riadia ustanoveniami zákona č. 131/2002 Z. z. o vysokých školách a o zmene a doplnení niektorých zákonov. Aktuálne informácie je možné získať na webovom sídle vysokej školy: <https://www.vste.sk/prihlaska.html>.

1. Výsledky prijímacieho konania za posledné obdobie.

Údaje, ktoré sa týkajú prijímacieho konania zhromažďuje a spracováva Študijné oddelenie VŠTE. Študijne oddelenie úzko spolupracuje s prorektorom pre štúdium. Výsledky údajov, ktoré súvisia s počtami uchádzačov, počtami prijatých a počtami zapísaných sa využívajú pri nastavovaní počtu plánovaných uchádzačov na prijatie na študijný program pre ďalší akademický rok.

1. **Spätná väzba na kvalitu poskytovaného vzdelávania**
2. Postupy monitorovania a hodnotenia názorov študentov na kvalitu študijného programu.

Študijný program poskytuje študentom akademické vedomosti a zručnosti, ktoré ovplyvňujú ich osobný rozvoj a uplatnenie v praxi. VŠTE dvakrát ročne monitoruje kvalitu výučby zabezpečovaných študijných programov. Procesne je monitoring riadený a zabezpečovaný programovým vybavením a informačnými systémami. Tento monitoring sa využíva na priebežné zhodnocovanie, pravidelné hodnotenie s následnou úpravou študijného programu a zabezpečením vzdelávacích procesov. Rovnako tak zabezpečuje interné procesy v Akademickom informačnom systéme AIS – čo je základný informačný systém vysokej školy. VŠTE má postup na spracovanie výsledkov študentskej ankety a spätnej väzby, čo zabezpečuje, aby spätná väzba bola reálne využitá pri udržiavaní kvality študijného programu. V spolupráci so študentskou časťou Akademického senátu sa VŠTE snaží o popularizácia ankety za účelom dosiahnutia vysokej účasti.

1. Výsledky spätnej väzby študentov a súvisiace opatrenia na zvyšovania kvality študijného programu.

Výsledky spätnej väzby vyhodnocuje riadiaci pracovník a tieto výsledky slúžia ako vierohodné a smerodajné usmernenie pre ďalší pedagogický rast a rozvoj hodnoteného zamestnanca (vyučujúceho). V prípade zistení drobných i vážnejších pochybení, na ktoré je nezávisle upozorňované viacerými študentmi, je nevyhnutné pomenovať a analyzovať pochybenia na individuálnej úrovni pri zabezpečovaní pedagogického a vedecko-výskumného procesu. Následne je nevyhnutné veci napraviť do stavu, ktorý zodpovedá kvalitnému zabezpečovaniu a zvyšovaniu kvality študijného programu. Do zberu, analýzy a využívania informácií sú vhodným spôsobom zapojení študenti, učitelia i garanti študijných programov.

1. Výsledky spätnej väzby absolventov a súvisiace opatrenia na zvyšovania kvality študijného programu.

V poskytovaných študijných programoch, kde VŠTE má absolventov prebieha komunikácia s absolventmi prostredníctvom emailovej komunikácie a tiež prostredníctvom Združenia Alumni. Absolventi, ktorí ukončili štúdium v študijnom programe a ich údaje o ukončení štúdia nie sú elektronicky evidované, môžu sa do združenia Alumni zaregistrovať. Združenie Alumni zároveň poskytuje možnosť aj aktuálnym študentom vysokej školy vidieť širšie perspektívy svojho uplatnenia v budúcnosti, čím im pomáha rysovať kontúry horizontov, ku ktorým ich vzdelávanie v budúcnosti smeruje.

1. **Odkazy na ďalšie relevantné vnútorné predpisy a informácie týkajúce sa štúdia alebo študenta študijného programu** (napr. sprievodca štúdiom, ubytovacie poriadky, smernica o poplatkoch, usmernenia pre študentské pôžičky a podobne).

Smernica o školnom a poplatkoch spojených so štúdiom: https://www.vste.sk/files/layout/pdf-subory/dokumenty/UrcenieSkolnehoSK.pdf

1. Ak zmena nie je úpravou študijného programu podľa § 30 zákona č. 269/2018 Z. z. [↑](#footnote-ref-1)
2. Uvádza sa len vtedy, ak bola udelená akreditácia študijného programu podľa § 30 zákona č. 269/2018 Z. z. [↑](#footnote-ref-2)
3. Podľa Medzinárodnej štandardnej klasifikácie vzdelávania. Odbory vzdelávania a praxe 2013. [↑](#footnote-ref-3)
4. Podľa § 60 zákona č. 131/2002 Z. z. o vysokých školách. [↑](#footnote-ref-4)
5. Rozumejú sa jazyky, v ktorých sú dosahované všetky výstupy vzdelávania, uskutočňované všetky súvisiace predmety študijného programu aj štátna skúška. Vysoká škola samostatne uvedie informácie o možnosti štúdia parciálnych častí/predmetov v iných jazykoch v časti 4 opisu. [↑](#footnote-ref-5)
6. Ciele vzdelávania sú v študijnom programe dosahované prostredníctvom merateľných vzdelávacích výstupov v jednotlivých častiach (moduloch, predmetoch) študijného programu. Zodpovedajú príslušnej úrovni Kvalifikačného rámca v Európskom priestore vysokoškolského vzdelávania. [↑](#footnote-ref-6)
7. Ak ide o regulované povolania v súlade s požiadavkami pre získanie odbornej spôsobilosti podľa osobitného predpisu. [↑](#footnote-ref-7)
8. Vybrané charakteristiky obsahu študijného programu môžu byť uvedené priamo v Informačných listoch predmetov alebo doplnené informáciami Informačných listov predmetov. [↑](#footnote-ref-8)
9. V súlade s vyhláškou č. 614/2002 Z. z. o kreditovom systéme štúdia a zákonom č. 131/2002 Z. z. o vysokých školách a o zmene a doplnení niektorých zákonov. [↑](#footnote-ref-9)
10. Učitelia zabezpečujúci predmet počas posudzovania umožnia prístup pracovnej skupiny k študijným materiálom predmetu a obsahu jednotlivých vzdelávacích činností. [↑](#footnote-ref-10)
11. Odporúčame uvádzať záťaž súvisiacu s kontaktnou aj nekontaktnou výučbou v súlade s ECTS Users' Guide 2015. [↑](#footnote-ref-11)
12. Napr. pri zabezpečovaní odbornej praxe, alebo inej vzdelávacej činnosti uskutočňovanej mimo univerzity. [↑](#footnote-ref-12)